अपने को देवी बताने वाली राधे मां की मुश्किलें बढ़ गई है. पंजाब-हरियाणा हाईकोर्ट ने पंजाब पुलिस को राधे माँ के खिलाफ एफआईआर दर्ज करने का आदेश दिया है. पंजाब के फगवाड़ा के रहने वाले सुरेंदर मित्तल ने राधे मां के खिलाफ याचिका दायर की थी. जिस पर हाईकोर्ट ने मामले में एफआईआर दर्ज न करने को लेकर पुलिस को फटकार लगाई.पंजाब-हरियाणा हाईकोर्ट ने पंजाब पुलिस से पूछा है कि अब तक एफआईआर दर्ज क्यों नहीं की गई.इस मामले में हाईकोर्ट ने एस.पी. कपूरथला को कारण बताओ नोटिस जारी किया है. कुछ महीनों पहले पंजाब के फगवाड़ा के रहने वाले सुरेंदर मित्तल हाईकोर्ट में राधे माँ के खिलाफ शिकायत दर्ज कराई थी.इसमें उन्होंने कहा था कि राधे माँ उन्हें फ़ोन कर डराती-धमकाती हैं.साथ ही बताया था कि राधे माँ उन्हें अपने खिलाफ बोलने से रोकने की कोशिश भी करती थी.अब 13 नवंबर से पहले पुलिस को इस मामले में जवाब देना है.